《舫斋》
宋代·邓朴

闷闷之暑不可耐，走马来寻灵迹怪。
山深树老龙屈蟠，洞阔云寒鼠飞败。
崭然角立九关锁，势铄晴空生险隘。
流泉奔荡一声雷，倒擘悬崖舞澎湃。
上岩拖下水晶帘，下岩击碎瑠瓈派。
天风吹作六月寒，辟易精神心胆快。
宜搜得此天下奇，恍然坐我神仙界。
虽与金樽映翠杓，亦有山肴供晚嘬。
解衣磅礴舞翠阁，笔端写作诗中画。

作者简介：邓朴，建德（今浙江建德东北）人。高宗绍兴二十七年（一一五七）进士。事见清光绪《建德县志》卷一○。